Document ID: 31995R1842

ΚΑΝΟΝΙΣΜΟΣ (ΕΚ) αριθ. 1842/95 ΤΗΣ ΕΠΙΤΡΟΠΗΣ της 26ης Ιουλίου 1995 για τη θέσπιση των λεπτομερειών εφαρμογής των δασμολογικών ποσοστώσεων των ζωντανών βοοειδών που προβλέπονται στις συμφωνίες ελεύθερων συναλλαγών μεταξύ της Κοινότητας, αφενός, και της Εσθονίας, της Λετονίας και της Λιθουανίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1275/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου (1), και ιδίως το άρθρο 1,
τον κανονισμό (ΕΚ) αριθ. 1276/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λετονίας, αφετέρου (2), και ιδίως το άρθρο 1,
τον κανονισμό (ΕΚ) αριθ. 1277/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελεύθερων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου (3), και ιδίως το άρθρο 1,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΚ) αριθ. 424/95 (5), και ιδίως το άρθρο 9 παράγραφος 2,
Εκτιμώντας:
ότι, βάσει των συμφωνιών ελεύθερων συναλλαγών, ανοίγεται ετήσια δασμολογική ποσόστωση εισαγωγής 3 500 βοοειδών βάρους 160 έως 300 χιλιογράμμων, καταγωγής και προέλευσης Εσθονίας, Λετονίας και Λιθουανίας, με μείωση κατά 75 % των ειδικών ποσών των τελωνειακών δασμών που καθορίζονται στο κοινό τελωνειακό δασμολόγιο (ΚΤΔ) 7 ότι είναι αναγκαίο να θεσπισθούν οι λεπτομέρειες εφαρμογής της εν λόγω ποσόστωσης για το έτος 1995 7 ότι, λαμβανομένων υπόψη των διατάξεων των προαναφερθεισών συμφωνιών, οι οποίες εξασφαλίζουν την καταγωγή του προϊόντος, πρέπει παράλληλα να προβλεφθεί ότι η διαχείριση του εν λόγω καθεστώτος πραγματοποιείται με τη βοήθεια πιστοποιητικών εισαγωγής 7 ότι, για το σκοπό αυτό, πρέπει να προβλεφθούν ιδίως οι λεπτομέρειες υποβολής των αιτήσεων καθώς και τα στοιχεία που πρέπει να περιέχουν οι αιτήσεις και τα πιστοποιητικά, κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής της 16ης Νοεμβρίου 1988 για τις λεπτομέρειες της εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (6), όπως τροποποιήθηκε τελευταία από τον κανονισμό (ΕΚ) αριθ. 1199/95 (7), και του κανονισμού 1445/95 της Επιτροπής της 26ης Ιουνίου 1995 περί λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (8) 7 ότι πρέπει, εξάλλου, να προβλεφθεί η έκδοση των πιστοποιητικών μετά τη χρονική περίοδο που απαιτείται για την εξέτασή τους και με την εφαρμογή, ενδεχομένως, ενιαίου ποσοστού μείωσης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι εισαγωγές της δασμολογικής ποσόστωσης 3 500 κεφαλών ζώντων βοοειδών που υπάγονται στον κωδικό αριθμό ΣΟ 01002 90 41 ή 0102 90 49, καταγωγής και προέλευσης Λιθουανίας, Λετονίας και Εσθονίας, για το έτος 1995, διενεργούνται σύμφωνα με τις διατάξεις του παρόντος κανονισμού.
2. Τα ειδικά ποσά των δασμών που καθορίζονται στο ΚΤΔ μειώνονται κατά 75 % για τις ποσότητες που αναφέρονται στην παράγραφο 1
Άρθρο 2
Για να επωφεληθεί από την ποσόστωση που προβλέπεται στο άρθρο 1:
α) ο αιτών πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης πρέπει να αποδείξει προς ικανοποίηση των αρμοδίων αρχών του ενδιαφερόμενου κράτους μέλους, ότι εισήγαγε ή/και εξήγαγε, κατά το 1994, τουλάχιστον 50 ζώα που υπάγονται στον κωδικό ΣΟ 0102 90 και τα οποία προέρχονται ή προορίζονται για χώρες οι οποίες πρέπει να θεωρούνται από αυτά ως τρίτες χώρες στις 31 Δεκεμβρίου 1994 7 ο αιτών πρέπει να είναι εγγεγραμμένος σε εθνικό μητρώο ΦΠΑ 7 β) η αίτηση πιστοποιητικού μπορεί να υποβάλλεται μόνο στο κράτος μέλος στο οποίο είναι εγγεγραμμένος ο αιτών 7 γ) η αίτηση πιστοποιητικού εισαγωγής:
- πρέπει να αφορά ποσότητα ίση ή μεγαλύτερη από 50 κεφάλια και - δεν μπορεί να αφορά ποσότητα μεγαλύτερη από το 10 % της διαθέσιμης ποσότητας.
Σε περίπτωση που μια αίτηση πιστοποιητικού εισαγωγής υπερβαίνει αυτή την ποσότητα, λαμβάνεται υπόψη μόνο εντός του ορίου αυτής της ποσότητας 7 δ) Η αίτηση πιστοποιητικού για το πιστοποιητικό αναγράφουν, στη θέση 7, την ένδειξη της χώρας προέλευσης και, στη θέση 8 την ένδειξη της χώρας καταγωγής. Το πιστοποιητικό συνεπάγεται την υποχρέωση εκ μέρους του εισαγωγέα να πραγματοποιήσει την εισαγωγή από μία από τις χώρες που αναφέρονται στο άρθρο 1 παράγραφος 1 7 ε) η αίτηση πιστοποιητικού και το πιστοποιητικό αναγράφουν στη θέση 20 μία τουλάχιστον από τις ακόλουθες ενδείξεις:
- Reglamento (CE) n° 1842/95,
- Forordning (EF) nr. 1842/95,
- Verordnung (EG) Nr. 1842/95,
- Κανονισμός (ΕΚ) αριθ. 1842/95,
- Regulation (EC) No 1842/95,
- Rθglement (CE) n° 1842/95,
- Regolamento (CE) n. 1842/95,
- Verordening (EG) nr. 1842/95,
- Regulamento (CE) nΊ 1842/95,
- Asetus (EY) N :o 1842/95,
- Fφrordning (EG) nr 1842/95 7 στ) κατά τη στιγμή της αποδοχής της δήλωσης για θέση σε ελεύθερη κυκλοφορία, ο εισαγωγέας δεσμεύεται να αναφέρει στις αρμόδιες αρχές του κράτους μέλους εισαγωγής, εντός προθεσμίας ενός μήνα μετά από την ημέρα εισαγωγής:
- τον αριθμό των εισαχθέντων ζώων,
- την καταγωγή αυτών των ζώων.
Οι αρχές αυτές διαβιβάζουν στην Επιτροπή πριν από αρχή κάθε μηνός αυτές τις πληροφορίες.
Άρθρο 3
1. Οι αιτήσεις πιστοποιητικών μπορούν να κατατεθούν μόνο από 25 έως 29 Σεπτεμβρίου 1995.
2. Σε περίπτωση υποβολής από τον ίδιο ενδιαφερόμενο περισσοτέρων της μιας αιτήσεων, δεν γίνεται αποδεκτή καμία αίτηση.
3. Τα κράτη μέλη ανακοινώνουν στην Επιτροπή το αργότερο στις 13 Οκτωβρίου 1995 τις υποβληθείσες αιτήσεις. Η ανακοίνωση αυτή περιλαμβάνει τον κατάλογο των αιτούντων και τις αιτούμενες ποσότητες.
Όλες οι ανακοινώσεις, συμπεριλαμβανομένων των ανακοινώσεων «ουδεμία» πραγματοποιούνται με τέλεξ ή με τέλεφαξ με χρησιμοποίηση, σε περίπτωση που κατατίθενται αιτήσεις, του εντύπου που περιλαμβάνεται στο παράρτημα του παρόντος κανονισμού.
4. Η Επιτροπή αποφασίζει σε ποιό βαθμό μπορεί να δοθεί συνέχεια στις αιτήσεις πιστοποιητικών. Εάν οι ποσότητες για τις οποίες ζητήθηκαν πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτούμενων ποσοτήτων.
5. Με την επιφύλαξη της απόφασης αποδοχής των αιτήσεων από την Επιτροπή, τα πιστοποιητικά εκδίδονται το ταχύτερο δυνατόν.
6. Τα πιστοποιητικά εισαγωγής εκδίδονται για ποσότητα ίση ή μεγαλύτερη από 50 κεφάλια.
Εάν, λόγω αιτούμενων ποσοτήτων, η κατ' αναλογία μείωση οδηγεί σε ποσότητες μικρότερες από 50 ζώα ανά πιστοποιητικό, τα κράτη μέλη χορηγούν σε κλήρωση πιστοποιητικά για 50 κεφάλια.
Στην περίπτωση κατά την οποία υπάρχει υπόλοιπη ποσότητα μικρότερη από 50 κεφάλια, ένα μόνο πιστοποιητικό αφορά την ποσότητα αυτή.
7. Τα εκδιδόμενα πιστοποιητικά ισχύουν σε όλη την Κοινότητα.
Άρθρο 4
Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.
Εντούτοις, όσον αφορά τις ποσότητες που εισάγονται από τους όρους που καθορίζονται στο άρθρο 8 παράγραφος 4 του κανονισμού (ΕΟΚ) αριθ. 3719/88, εισπράττονται πλήρεις δασμοί για τις ποσότητες που υπερβαίνουν αυτές που αναφέρονται στο πιστοποιητικό εισαγωγής.
Άρθρο 5
1. Κατά παρέκκλιση του άρθρου 9 παράγραφος 1 του κανονισμού (ΕΟΚ) αριθ. 3719/88, οι δασμοί που προκύπτουν από πιστοποιητικά εισαγωγής που εκδίδονται δυνάμει του παρόντος κανονισμού δεν μεταβιβάζονται.
2. Κατά παρέκκλιση από το άρθρο 3 του κανονισμού (ΕΚ) αριθ. 1445/95, η διάρκεια ισχύος των εκδοθέντων πιστοποιητικών εισαγωγής λήγει στις 31 Δεκεμβρίου 1995.
Άρθρο 6
Τα ζώα θα τεθούν σε ελεύθερη κυκλοφορία μετά από προσκόμιση ενός πιστοποιητικού κυκλοφορίας EUR. 1 το οποίο εκδίδεται από τη χώρα εξαγωγής, σύμφωνα με τις διατάξεις του πρωτοκόλλου αριθ. 3 που αποτελεί προσάρτημα των συμφωνιών για τις ελεύθερες συναλλαγές.
Άρθρο 7
1. Κάθε ζώο που εισάγεται στο πλαίσιο του καθεστώτος που αναφέρεται στο άρθρο 1 αναγνωρίζεται:
- είτε από μια ανεξίτηλη σφραγίδα,
- είτε από ένα επίσημο ή επισήμως αναγνωρισμένο από το κράτος μέλος αναγνωριστικό ενώτιο, το οποίο τίθεται σε ένα τουλάχιστον αυτί του ζώου.
2. Η εν λόγω σφραγίδα και το ενώπιο κατασκευάζονται έτσι ώστε να επιτρέπουν, με την καταγραφή τους κατά τη θέση σε ελεύθερη κυκλοφορία, τη διαπίστωση της ημερομηνίας, της θέσης σε ελεύθερη κυκλοφορία και της ταυτότητας του εισαγωγέα.
Άρθρο 8
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1995.

Labels: 3
18
6